Félix Rodríguez de la Fuente
Félix Samuel Rodríguez de la Fuente (Poza de la Sal, Burgus, 14 de marzu de 1928-Shaktoolik, Alaska, Estaus Uñius, 14 de marzu de 1980) jue un naturalista y divulgaol español, defensol de la naturaleza. Jidu abondus documentalis pa la aradiu y telivisión, bien conocía la serii El hombre y la Tierra (1974-1980). Se jidu meicu por la Universiá de Valladolid peru tenía querencia por la biología, amás de la cetrería y la etología, ondi convivió con los lobus. 

Jue amás un güen conferencianti y escribiol pa defendel y lleval la concencia ecológica en España en aquel tiempu en que entoavía no había naidi que se preocupara d'ellu. Sus saberis llegarun no solu a nivel nacional sino tamién internacional. Se calcula que las sus seriis de televisión, emitías en abondus paísis y entovía vigentis ara mesmu, han síu vistas por varius cientus de millonis de personas. Murió en Alaska, Estaus Uníus, renti a dos colaboraoris y el pilotu al estrellalsi el avión mentrun jadían una filmación aérea pa unu de los sus documentalis.

Tamién dio a la estampa la Enciclopedia Salvat de la Fauna ibérica y europea, Los libros de El Hombre y la Tierra, Los cuadernos de Campo y la enciclopedia La aventura de la vida, sacá a la lus endispués de su muelti.

Librus ondi se parla de tou estu y pa sabel más 
 Araújo, Joaquín. La Voz de la Naturaleza: biografía de Félix Rodríguez de la Fuente. Barcelona: Salvat, 1990.
 Araújo, Joaquín. El amigo de los animales. Biografía de Félix Rodríguez de la Fuente. Ediciones SM, 1991.
 Cubeiro, Suso y Pinto, Miguel Ángel. Los tres cielos. Aventuras infantiles de Félix Rodríguez de la Fuente. Auga editora, Caja de Burgos y Ayuntamiento de Poza de la Sal, 2010.
 Pou, Miguel. Acción Naturaleza (revista exclusivamente sobre Félix editada por la ONG El Proyecto Félix).
 Pou, Miguel. Félix Rodríguez de la Fuente: el hombre y su obra Barcelona: PLANETA, 1995. Edición casi agotada, en posesión de la Federación de Asociaciones de Félix Rodríguez de la Fuente.
 Pou, Miguel. Félix, el amigo de los animales (reedición y ampliación de la anterior biografía). Equipo Sirius, 2005.
 Pou, Miguel. La conciencia planetaria de Félix Rodríguez de la Fuente. Ed. Rueda, 2008.
 Ramos Cumplido, Juan Manuel. Qué lugar tan hermoso para morir. Crónicas inéditas sobre la Vida y la muerte de Félix Rodríguez de la Fuente". Raíces, 2001.
 Varillas, Benigno. Félix Rodríguez de la Fuente, su vida, mensaje de futuro''. Madrid: La Esfera de los Libros, 2010.

Atihus 
 El Pensaeru de Félix Rodríguez de la Fuente
 Fundación Félix Rodríguez de la Fuente
 Félix Rodríguez de la Fuente: especial '30 años sin Félix' en RTVE.es

Referencias 

Naturalistas